Gary Speed

Gary Andrew Speed (8. september 1969 Mancon, Flintshire – 27. november 2011 Huntington) oli Walesi jalgpallikoondise kapten ja jalgpallitreener.

27. novembril 2011 leiti ta oma kodunt, kus ta oli end üles poonud. Ilmset põhjust enesetapuks tal ei olnud, mistõttu on arvatud, et see ei pruukinudki olla tahtlik, vaid võis juhtuda kogemata.

Klubikarjäär
Leeds United (1988–1996)
Everton (1996–1998)
Newcastle United (1998–2004)
Bolton Wanderers (2004–2008)
Sheffield United (2008–2010)

Koondisekarjäär

Nooruses mängis Speed 3 kohtumises Walesi U-21 koondises.

Täiskasvanute Walesi jalgpallikoondises osales Speed esimest korda 20. mail 1990 sõprusmängus Costa Rica jalgpallikoondise vastu, mille Wales võitis 1:0 ja Speed mängis teise poolaja.

Esimese värava Walesi eest lõi ta oma 27. koondisemängus 12. oktoobril 1994 1996. aasta EM-valikmängus võõrsil Moldova jalgpallikoondise vastu, mille Wales võitis 3:2.

Esimest korda oli ta Walesi kapten oma 46. koondisemängus 3. juunil 1996 võõrsil Malta jalgpallikoondise vastu, mille Wales võitis 3:0.

10. septembril 2003 pidas Speed 2004. aasta EM-valikturniiril Soome jalgpallikoondise vastu oma 76. koondisemängu ja sellega sai ta Walesi rekordinternatsionaaliks väljakumängijate seas. Selle rekordi võttis ta üle Dean Saundersilt. Kohtumine lõppes 1:1.

Speed pidas Walesi eest 85 kohtumist. Speed oli Walesi kapten 44 mängus. Kokku lõi Speed Walesi kasuks seitse väravat, kõik eri mängudes. Kaks esimest väravat lõi ta Moldova vastu ja kolm viimast Aserbaidžaani jalgpallikoondise vastu.

Treeneritöö
Sheffield United (2010)
Walesi jalgpallikoondis (2010–2011)

Walesi jalgpallurid
Walesi jalgpallitreenerid
Leeds United FC jalgpallurid
Everton FC mängijad
Newcastle United FC mängijad
Bolton Wanderers FC mängijad
Sheffield United FC mängijad
Premier League'i mängijad
The Championshipi mängijad
Sündinud 1969
Surnud 2011